རིས་མེད་ཆོས་གཏེར་མཛོད་ལས། སྡོམ་པ་གསུམ་འཇམ་དབྱངས་བླ་མའི་དགོངས་རྒྱན་རྩ་འགྲེལ། སྟོ་ཆ།
༄༅། །སྡོམ་གསུམ་སྤྱི་དོན་ས་གཞུང་སྦྲག་མ་ཟིན་ཐུན་སྐྱོར་ཆོག་མ་ངག་གི་པདྨོ་
བཞད་པ་ཞེས་བྱ་བ་བཞུགས་སོ། །
ངག་དབང་བསོད་ནམས་རྒྱལ་མཚན།
ཨོཾ་སྭ་སྟི་སིདྡྷ། གསུང་གི་མངའ་བདག་འཕགས་པ་འཇམ་དཔལ་གཞོན་ནུར་གྱུར་པ་
ལ་ཕྱག་འཚལ་ལོ། །འདིར་སྡོམ་གསུམ་སྤྱི་དོན་འཇམ་དབྱངས་བླ་མའི་དགོངས་རྒྱན་ས་
གཞུང་སྦྲག་མ་ཟིན་ཐུན་སྐྱོར་ཆོག་མ་བྲི་བར་བྱའོ། །དེ་ཡང༌།
ཡོངས་རྫོགས་བསྟན་པའི་ཉམས་ལེན་སྡོམ་པ་གསུམ་གཏན་ལ་འབེབས་པ་འདི་ལ་
དོན་གསུམ་སྟེ། རྩོམ་པ་ལ་འཇུག་པ་ཀླད་ཀྱི་དོན། རྩོམ་པར་བྱ་བ་གཞུང་གི་དོན། རྩོམ་པ་
མཐར་ཕྱིན་པ་མཇུག་གི་དོན་ནོ། །དང་པོ་ལ་གཉིས་ཏེ། མཆོད་པར་བརྗོད་པ་དང༌། རྩོམ་
པར་དམ་བཅའ་བའོ། །དེའི་དང་པོ་ལ་ལྔ་སྟེ། རང་གི་རྩ་བའི་བླ་མ་ལ་སྡོམ་གསུམ་རིམ་
ཅན་དུ་སྩལ་བའི་བཀའ་དྲིན་རྗེས་སུ་དྲན་པའི་སྒོ་ནས་དང༌། བསྟན་པ་འདི་ཉིད་ཀྱི་སྟོན་པ་
ཤཱཀྱའི་རྒྱལ་པོ་ལ་ངེས་པ་དང་དྲང་བའི་བྱང་ཆུབ་བརྙེས་བསྟན་གྱི་སྒོ་ནས་དང་། ལྷག་པའི་
ལྷ་རྗེ་བཙུན་བརྟན་པའི་འཁོར་ལོ་ལ་མཚན་གྱི་གཙོ་བོ་གཞི་དོན་དང་སྤེལ་བའི་སྒོ་ནས་དང་།
འཕགས་བོད་ཀྱི་སྡོམ་གསུམ་བརྒྱུད་པའི་ཕྲེང་བ་ལ་སྤྱིའི་རྣམ་ཐར་རྗེས་སུ་དྲན་པའི་སྒོ་ནས་དང༌།
292

སྡོམ་གསུམ་སྤྱི་དོན་ས་གཞུང་སྦྲག་མ་ཟིན་ཐུན་སྐྱོར་ཆོག་མ་ངག་གི་པདྨོ་བཞད་པ།
ཆོས་ཀྱི་རྒྱལ་པོ་འཇམ་མགོན་བླ་མ་ས་སྐྱ་པཎྜི་ཏ་ཆེན་པོ། རྒྱལ་ཚབ་གོ་རམ་བསྟན་པའི་ཉི་
མར་བཅས་ལ་སོ་སོའི་ཕྲིན་ལས་ཀྱི་ཁྱད་པར་རྗེས་སུ་དྲན་པའི་སྒོ་ནས་མཆོད་པར་བརྗོད་
པའོ། །དེའི་དང་པོ་རང་ཉིད་ཀྱི་རྩ་བའི་བླ་མ་ལ་སྡོམ་གསུམ་རིམ་ཅན་སྩལ་བའི་བཀའ་དྲིན་
རྗེས་སུ་དྲན་པའི་སྒོ་ནས་མཆོད་པར་བརྗོད་པ་ནི། ས་སུ་དྲན་པའི་སྒོ་ནས་མཆོད་པར་བརྗོད་པ་ནི། སྲིད་ལས་སོགས་ནས། རྒྱལ་ཞེས་
པས་བསྟན། གཉིས་པ་བསྟན་པ་འདི་ཉིད་ཀྱི་སྟོན་པ་ཤཱཀྱའི་རྒྱལ་པོ་ལ་ངེས་པ་དང་དྲང་
བའི་བྱང་ཆུབ་བརྙེས་བསྟན་གྱི་སྒོ་ནས་མཆོད་པར་བརྗོད་པ་ནི། བསྐལ་མང་འདས་ནས།
གུས་ཕྱག་འཚལ་ཞེས་པས་བསྟན། གསུམ་པ་ལྷག་པའི་ལྷ་རྗེ་བཙུན་བརྟན་པའི་འཁོར་ལོ་
ལ་མཚན་གྱི་གཙོ་བོ་བཞི་དོན་དང་སྤེལ་བའི་སྒོ་ནས་མཆོད་པར་བརྗོད་པ་ནི། སྐུ་འཇམ་ནས།
འཁོར་ལོས་སྐྱོངས་ཞེས་པས་བསྟན། བཞི་པ་འཕགས་བོད་ཀྱི་སྡོམ་གསུམ་བརྒྱུད་པའི་
ཕྲེང་བ་ལ་སྤྱིའི་རྣམ་ཐར་རྗེས་སུ་དྲན་པའི་སྒོ་ནས་མཆོད་པར་བརྗོད་པ་ནི། ཐེག་པ་ནས།
དད་པའི་ལུས་སྐྱེས་གཡོ་ཞེས་པས་བསྟན། ལྔ་པ་ཆོས་ཀྱི་རྒྱལ་པོ་འཇམ་མགོན་བླ་མ་ས་སྐྱ་
པཎྜི་ཏ་ཆེན་པོ། རྒྱལ་ཚབ་གོ་རམས་བསྟན་པའི་ཉི་མར་བཅས་ལ་སོ་སོའི་ཕྲིན་ལས་ཀྱི་
ཁྱད་པར་རྗེས་སུ་དྲན་པའི་སྒོ་ནས་མཆོད་པར་བརྗོད་པ་ནི། ཁྱད་པར་ནས། གོ་རམས་ཆེན་
པོ་རྒྱལ། ཞེས་པས་བསྟན།
གཉིས་པ་རྩོམ་པར་དམ་བཅའ་བ་ནི། ཐུབ་བསྟན་ནས། འབེབས་ཀྱིས་ལྟོས། ཞེས་
པས་བསྟན།
སྤྱི་དོན་གཉིས་པ་རྩོམ་པ་བྱ་བ་གཞུང་གི་དོན་ལ་གསུམ་སྟེ། སྤྱིའི་དོན་རགས་པ་
བཤད་གཞི་རྣམ་པར་ཕྱེ་བས་མདོར་བསྟན། སྐབས་ཀྱི་དོན་ཕྲ་ཞིང་ཕྲ་བ་སྡོམ་པ་གསུམ་
གཏན་ལ་ཕབ་པས་རྒྱས་པར་བཤད། དེ་གསུམ་གང་ཟག་གཅིག་གི་རྒྱུད་ལ་གནས་པ་དང་
293

རིས་མེད་ཆོས་གཏེར་མཛོད་ལས། སྡོམ་པ་གསུམ་འཇམ་དབྱངས་བླ་མའི་དགོངས་རྒྱན་རྩ་འགྲེལ། སྟོ་ཆ།
གཏོང་བའི་ཚུལ་ཉམས་ལེན་འགལ་མེད་དུ་དྲིལ་བས་དོན་བསྡུ་བའོ། །དང་པོ་མདོར་བསྟན་
ལ་གསུམ་སྟེ། ཤེས་ཐོབ་ཀྱི་དམིགས་བྱ་སྦྱང་གཞི་ཁམས་དང་སྦྱང་འབྲས་མཐར་ཐུག་པ་
དག །སྦྱོར་བྱེད་དམ་བྲལ་འབྲས་སྒྲུབ་བྱེད་ལམ་གྱི་ཐེག་པ་ཐམས་ཅད་གཅིག་ཏུ་འདུ་བའི་
ཚུལ་གྱིས་ངོས་བཟུང་བ། སྡོམ་པ་དོན་ཅན་གྱི་ལམ་རྣམ་པར་བཞག་པ། ལམ་གྱི་གནད་
སྡོམ་པ་གསུམ་གྱི་ཉམས་ལེན་དུ་བསྡུས་པའི་འབྲེལ་གྱིས་ཁོག་ཕུབ་པའོ། །དང་པོ་ཤེས་
ཐོབ་ཀྱི་དམིགས་བྱ་སྦྱང་གཞི་ཁམས་དང་སྦྱང་འབྲས་མཐར་ཐུག་པ་དག སྦྱོང་བྱེད་དམ་
བྲལ་འབྲས་སྒྲུབ་བྱེད་ལམ་གྱི་ཐེག་པ་ཐམས་ཅད་གཅིག་ཏུ་འདུ་བའི་ཚུལ་གྱིས་ངོས་བཟུང་
བ་ནི། འགྲོ་སེམས་ཀུན་གཞི་ནས། ཀུན་མཁྱེན་རྡོ་རྗེ་འཆང་བ་ཁོ་ནའོ། །ཞེས་པའི་བར་
གྱིས་བསྟན།
གཉིས་པ་སྡོམ་པའི་དོན་ཅན་གྱི་ལམ་རྣམ་པར་བཞག་པ་ལ་ཞིབ་ཏུ་དབྱེ་ན་བཤད་བྱ་
ལུས་རྣམ་པར་བཞག་པ་དང་། འཆད་བྱེད་ཡན་ལག་རྒྱས་བཤད་གཉིས་སུ་འགྱུར་བའི་དང་
པོ་ནི། དེས་ན་ཐེག་པ་དྲང་ངེས་ནས། ལུས་ཉིད་དོ། །ཞེས་པས་བསྟན། གཉིས་པ་འཆད་
བྱེད་ཡན་ལག་གི་དོན་ནི། འཆད་བྱེད་སྡོམ་པའི་དབྱེ་ནས། རྣམ་ལྔས་ངེས་བྱ་ཞེས་པའི་བར་
གྱི་བསྡུས་དོན་གྱི་ཟིན་པ་ལ་ལྔ་སྟེ། སྡོམ་པ་དབྱེ་བསྡུའི་འཇོག་ཚུལ། དེ་ལས་རང་ལུགས་
ངོས་བཟུང་བ། སྡོམ་པའི་མིང་དོན། སྡོམ་པར་འཇོག་བྱེད། མཐའ་དཔྱད་པའི་སྒོ་ནས་སོ་
བྱང་གཉིས་སྔགས་སྡོམ་གྱི་ཡན་ལག་ཏུ་བསྡུ་བའོ། །དེའི་དང་པོ་ལ་གསུམ་སྟེ། སྡོམ་པ་
གསུམ་དུ་འཇོག་པ། གཉིས་སུ་འཇོག་པ། གཅིག་ཏུ་འདུ་བའི་ཚུལ་ལོ། །དེའི་དང་པོ་ལ་
བཞི་སྟེ། སྡེ་སྣོད་སྤྱི་ལ་གྲགས་པ། ཉན་ཐོས་ལ་གྲགས་པ། ཐེག་ཆེན་ལ་གྲགས་པ། གསང་
སྔགས་ལ་གྲགས་པའི་འཇོག་ཚུལ་ལོ། །དང་པོ་སྡེ་སྣོད་སྤྱི་ལ་གྲགས་པ་ལྟར་གསུམ་དུ་དབྱེ་
294

སྡོམ་གསུམ་སྤྱི་དོན་ས་གཞུང་སྦྲག་མ་ཟིན་ཐུན་སྐྱོར་ཆོག་མ་ངག་གི་པདྨོ་བཞད་པ།
བ་ནི། མངོན་པ་གོང་འོག་མཐུན་ནས། བསླབ་པ་གསུམ་དང་གཅིག །ཅེས་པས་བསྟན།
གཉིས་པ་ཉན་ཐོས་ལ་གྲགས་པ་ལ་གཉིས་ཀྱི། དང་པོ། ཉན་ཐོས་བསླབ་ཚིགས་ཞེས་
པས་བསྟན། གཉིས་པ། སོ་ཐར་མདོ་བཞིན་ནས། བཏགས་པར་འདོད། ཅེས་པས་བསྟན།
གསུམ་པ་ཐེག་ཆེན་སྤྱི་ལ་གྲགས་པ་ལྟར་ན། དཀོན་བརྩེགས་ནས། འཇོག་ཅེས་པས་བསྟན།
བཞི་པ་གསང་སྔགས་ཁོ་ན་ལ་གྲགས་པའི་འཇོག་ཚུལ་ལ་བཞི་ཡོད་པའི་དང་པོ་ནི། ཁ་
སྦྱོར་རྒྱུད་བཞིན་ནས། སྡོམ་པ་གསུམ་དང་ཞེས་པས་བསྟན། གཉིས་པ་ནི། སྐུ་གསུང་
ཐུགས་ནས། ཊཱི་ཀར་གསལ། ཞེས་པས་བསྟན། གསུམ་པ་ནི། གྲུབ་ཆེན་སྨན་པའི་ཞབས་ནས།
དགོངས་ཞེས་པས་བསྟན། བཞི་པ་ནི། རྡོ་རྗེ་རྩེ་མོ་ནས། བཞེད་ཅེས་པས་བསྟན། གཉིས་
པ་སྡོམ་པ་གཉིས་སུ་འཇོག་པ་ལ་གསུམ་ཡོད་པའི་དང་པོ་ནི། གཉིས་སུ་འཇོག་ནས། མིན་
པར་བཞེད་ཅེས་པས་བསྟན། གཉིས་པ་ནི་སྡོམ་འབྱུང་ནས། མིང་གིས་བསྟན། ཞེས་
པས་བསྟན། གསུམ་པ་ནི། ཕྱི་ནང་སྡོམ་པ་གཉིས་སུའང་གོང་མས་བཤད། ཅེས་པས་བསྟན།
གསུམ་པ་སྡོམ་པ་གཅིག་ཏུ་འདུ་བ་ནི། གཅིག་ཏུ་འདུ་བ་ནི། སྡུད་པར་གསུངས། ཞེས་
པས་བསྟན།
སྤྱིའི་གཉིས་པ་དེ་ལས་རང་ལུགས་ངོས་བཟུང་བ་ནི། འདིར་བསྟན་རྣམ་བཞག་ནས།
མཆོག་ཉིད་ཡིན་པར་བཤད། ཅེས་པའི་བར་གྱིས་བསྟན། གསུམ་པ་སྡོམ་པའི་མིང་དོན་ནི།
མིང་དོན་སྤྱི་ཙམ་ནས། སོགས་ཀྱིས་སོ་ཞེས་པས་བསྟན། བཞི་པ་སྡོམ་པ་འཇོག་བྱེད་ལ་
གཉིས་སྟེ། སྤང་བྱ་སྤང་བའི་ལྡོག་པ་ནས་བཞག་པ་དང༌། སོ་སོའི་ངོ་བོའི་སྒོ་ནས་བཞག་
པའོ། །དང་པོ་ནི། འཇོག་བྱེད་སྤང་བྱ་ནས། ལུང་གིས་ཚད་མར་གྲུབ། ཅེས་པས་བསྟན།
གཉིས་པ་སོ་སོའི་ངོ་བོའི་སྒོ་ནས་འཇོག་པ་ནི། སོ་སོའི་ངོ་བོའི་ནས། མཁྱེན་པས་བརྟོལ།
295

རིས་མེད་ཆོས་གཏེར་མཛོད་ལས། སྡོམ་པ་གསུམ་འཇམ་དབྱངས་བླ་མའི་དགོངས་རྒྱན་རྩ་འགྲེལ། སྟོ་ཆ།
ཞེས་པས་བསྟན། ལྔ་པ་མཐའ་དཔྱད་པའི་སྒོ་ནས་སོ་བྱང་གཉིས་སྔགས་སྡོམ་གྱི་ཡན་ལག་
ཏུ་བསྡུ་བ་ནི། སྔགས་ལའང་ནས། འཐད་པར་གྲུབ། ཅེས་པས་བསྟན། སྤྱིའི་གསུམ་པ་
ལམ་གྱི་གནད་སྡོམ་པ་གསུམ་གྱི་ཉམས་ལེན་དུ་བསྡུས་པའི་འབྲེལ་གྱིས་ཁོག་ཕུབ་པ་ནི།
མདོར་ན་ནས། བློ་ཡིས་དབྱེ། ཞེས་པས་བསྟན། ལེའུའི་མཇུག་བསྡུ་བ་ནི། ཡོངས་རྫོགས་
བསྟན་པའི་སོགས་སོ། །
རྩ་བའི་ས་བཅད་གཉིས་པ་སྐབས་ཀྱི་དོན་གཏན་ལ་འབེབས་པ་ལ། སྐབས་དོན་
གཏན་ལ་དབབ་པར་ཐ་དད་དང་། བསྡུས་ཏེ་འཆད་དོ། །ཞེས་པས་སྡོམ་པ་གསུམ་ཐ་དད་
དུ་འཆད་འོས་པ་རྣམས་ལེའུ་བར་པ་གསུམ་གྱིས་སོ་སོར་འཆད། བསྡུས་ཏེ་འཆད་འོས་པ་
རྣམས་ལེའུ་ཐ་མས་ཐུན་མོང་དུ་འཆད་དོ་ཞེས་འཚམས་སྦྱར་བའི་དོན་ཡིན་ལ། དང་པོ་སོ་
སོར་བཤད་པ་ལ་གསུམ་སྟེ། སོ་ཐར་གྱི་སྡོམ་པ་བཤད་པ། བྱང་སེམས་ཀྱི་སྡོམ་པ་བཤད་པ།
རིག་པ་འཛིན་པའི་སྡོམ་པ་བཤད་པའོ། །དེ་གསུམ་ཀྱང་བསྡུས་དོན་ལུས་རྣམ་བཞག་
ཕྱོགས་གཅིག་ཏུ་བྱ་བ་དང་། ཚིག་དོན་ཡན་ལག་རྒྱས་བཤད་སོ་སོར་བྱ་བ་ལས། བསྡུས་
དོན་ནི། དང་པོ་རེ་རེའང་ནས། དབྱེ་བའོ། །ཞེས་པའི་དོན་སྡོམ་པ་གསུམ་པོ་རེ་རེ་ལའང་ངོ་
བོ་ངོས་བཟུང་བ། དང་པོར་བླང་བའི་ཐབས། བར་དུ་སྲུང་བའི་ཐབས། ཉམས་ན་ཕྱིར་
བཅོས་པའི་ཆོ་གའོ། །དེའི་དང་པོ་ལ་གསུམ་སྟེ། མཚན་གཞི། མཚན་ཉིད་ནང་གསེས་ཀྱི་
དབྱེ་བའོ། །
ཚིག་དོན་ཡན་ལག་རྒྱས་བཤད་རེ་ཞིག་སོ་ཐར་གྱི་དབང་དུ་བྱས་ན་ངོ་བོ་ངོས་འཛིན་
པ་སོགས་བཞིའི་དང་པོ་ལ་གསུམ་གྱི་མཚན་གཞི་ནི། ཐོག་མར་ནས། ཚུལ་ཁྲིམས་སོ། །
ཞེས་པས་བསྟན། གཉིས་པ་མཚན་ཉིད་ལ་གཉིས་ཏེ། མཚན་ཉིད་དངོས་དང༌། མཚན་ཉིད་
296

སྡོམ་གསུམ་སྤྱི་དོན་ས་གཞུང་སྦྲག་མ་ཟིན་ཐུན་སྐྱོར་ཆོག་མ་ངག་གི་པདྨོ་བཞད་པ།
དེ་ལྡན་གྱི་མིང་གི་རྣམ་གྲངས་སོ། །དང་པོ་ནི། ངེས་པར་འབྱུང་ནས། མཚན་ཉིད་ཅེས་
པས་བསྟན། གཉིས་པ་མིང་གི་རྣམ་གྲངས་ནི། མིང་གཞན་ཡང་ནས། རྣམ་གྲངས་སོ། །
ཞེས་པས་བསྟན།
གསུམ་པ་ནང་གསེས་ཀྱི་དབྱེ་བ་ནི། དབྱེ་བ་རྟེན་རྫས་ཀུན་སློང་སྒོ་ནས་སྟེ། ཞེས་པ་
ལྟར་གསུམ་སྟེ། རྟེན་གྱིས་དབྱེ་བ། རྫས་ཀྱིས་དབྱེ་བ། ཀུན་སློང་གིས་དབྱེ་བའོ། །དང་པོ་
རྟེན་གྱིས་དབྱེ་བ་ལ་བདུན་ནམ་བརྒྱད་ཡོད་པ་ནི། རྟེན་གྱིས་དབྱེ་བ་ནས། མཐའ་ཅན་ནོ། །
ཞེས་པས་བསྟན། གཉིས་པ་རྫས་ཀྱི་དབྱེ་བ་ལ་བཞི་ཡོད་པ་ནི། རྫས་སམ་ངོ་བོས་ནས།
དག་དང་བཞི། ཞེས་པས་བསྟན། གསུམ་པ་ཀུན་སློང་གྱིས་དབྱེ་བ་ལ་གཉིས་ཡོད་པ། ཀུན་
སློང་རང་ཉིད་ནས། སོ་སོ་ཐར་པ་བཞེད། ཅེས་པས་བསྟན། སྡོམ་པ་བླང་བའི་ཐབས་
སོགས་ཕྱི་མ་གསུམ་ནི་ལུང་ལས་གསུངས་པའི་གཞི་བཅུ་བདུན་དང་སྦྱར་ཏེ་འཆད་ན། མ་
ཐོབ་སྡོམ་པ་ཞེས་སོགས་ཏེ། དང་པོ་རབ་བྱུང་གི་གཞིའི་དངོས་བསྟན་དང༌། མདོ་དང་
བསྟན་བཅོས་ཅི་རིགས་པས་བསྟན་པའི་སྡོམ་པ་བླང་བའི་ཐབས་ལ་གསུམ་སྟེ། ལེན་པའི་
ཆོ་ག་དངོས། བླངས་པ་དེ་སྐྱེ་བའི་ཚུལ། སྐྱེས་པའམ་ཐོབ་པ་དེའི་མཚམས་སོ། །ཆོ་ག་ལ་
གཉིས་ཏེ་ཐེག་དམན་ལྟར་བླང་བ་དང་། ཐེག་ཆེན་ལྟར་བླང་བའོ། །དེའི་དང་པོ་ལ་གཉིས་
ཏེ་སྔོན་ཆོག་དང༌། ད་ཆོག་གོ། དང་པོ་སྔོན་ཆོག་བཅུ་ནི། སྔོན་ཆོག་ནས། སྤྱོད་ཡུལ་ལོ་
ཞེས་པས་བསྟན།
གཉིས་པ་ད་ཆོག་ནི། ད་ལྟ་སྒྲུབ་རུང་གི་ཆོ་ག་རིགས་བརྒྱད་པོ་ཕྱོགས་གཅིག་ཏུ་
བཤད་པའི་ངོས་ནས་དབྱེ་ན་གཉིས། ཕ་ཆོག་དང༌། མ་ཆོག་གོ། དང་པོ་ལ་གཉིས་ཏེ། དུས་
ཁྲིམས་བླང་བ་དང་། གཏན་ཁྲིམས་བླང་བའོ། །དང་པོ་ནི། དུས་ཁྲིམས་བསྙེན་གནས་ནས།
297

རིས་མེད་ཆོས་གཏེར་མཛོད་ལས། སྡོམ་པ་གསུམ་འཇམ་དབྱངས་བླ་མའི་དགོངས་རྒྱན་རྩ་འགྲེལ། སྟོ་ཆ།
དངོས་གཞིའོ་ཞེས་པས་བསྟན།
གཉིས་པ་གཏན་ཁྲིམས་བླང་བ་ནི། གཏན་ཁྲིམས་ཞེས་སོགས་ཏེ། དེ་ཡང་ཚིགས་
ཀྱིས་བསྡུས་པ་ལས་ཚིགས་སྔ་མ་དང་ཕྱི་མ་གཉིས། སྔ་མ་ལ་གཉིས་ཏེ། དགེ་བསྙེན་དང་
དགེ་ཚུལ་ལོ། །དང་པོ་ནི། དགེ་བསྙེན་ནས། ཉི་ཚེ་བ་སོགས་འགྲུབ་ཅིང་ཞེས་པས་བསྟན།
གཉིས་པ་དགེ་ཚུལ་དུ་སྒྲུབ་པ་ནི། རབ་བྱུང་ལ་ནས། དགོས་སོ། །ཞེས་པས་བསྟན།
ཚིགས་ཕྱི་མ་དགེ་སློང་དུ་སྒྲུབ་པ་ནི། དཀོན་མཆོག་སློབ་དཔོན་ནས། སྤོང་བར་གཅེས་ཞེས་
པས་བསྟན། གཉིས་པ་ཐེག་ཆེན་ལྟར་དུ་བླང་བ ་ལ་གཉིས་ཏེ་སྔོན་ཆོག་དང་། ད་ཆོག་གོ།
དང་པོ་ནི། ཐེག་ཆེན་སོ་ཐར་ནས། གསུངས་པ་དང་ཞེས་པས་བསྟན། གཉིས་པ་ད་ཆོག་ལ་
གཉིས་ཏེ། བཤད་ཚོད་དང་། སྒྲུབ་རུང་གི་ཆོ་གའོ། །དང་པོ་ནི། ད་ཆོག་ནས། ལག་ལེན་
ནུབ་ཅེས་པས་བསྟན། གཉིས་པ་དེང་སང་སྒྲུབ་རུང་གི་ཆོ་ག་ལ་གཉིས་ཏེ། ཆོ་ག་ཐུན་མོང་
བ་ལས་ཐོབ་པ་དང་། ཐུན་མོང་མ་ཡིན་པ་ལས་ཐོབ་པའོ། །དང་པོ་ནི། དེང་སང་སྒྲུབ་རུང་ནས།
སྙིང་པོར་ཟུངས་ཞེས་པས་བསྟན། གཉིས་པ་ཆོ་ག་ཐུན་མོང་མ་ཡིན་པ་ལས་ཐོབ་པ་ནི།
དོན་ཞགས་ལས་གསུངས་ནས། ཆོ་གར་འདུ་ཞེས་པས་བསྟན།
གཉིས་པ་མ་ཆོག་ལ། སྤྱིར་བཏང་ཕལ་ཆེར་སྐྱེས་པའི་སྐབས་ལྟར་ལས་འདིར་མ་
སྨོས་ལ། མི་འདྲ་བའི་ཁྱད་པར་བསླབ་ཚིགས་ཀྱི་དབང་དུ་བྱས་ན་བཞི་སྟེ། དགེ་བསྙེན།
དགེ་ཚུལ། དགེ་སློབ་མ། དགེ་སློང་མའོ། །དང་པོ་གཉིས་ནི། བུད་མེད་ནས། ལྷག་པོར་
བཅས་ཞེས་པས་བསྟན།
གསུམ་པ་ནི། དེ་རྗེས་ནས། སྡོམ་པ་སྦྱིན་ཞེས་པས་བསྟན། བཞི་པ་ནི། སྔར་བཞིན་ནས།
དུས་ནས་མེད་ཅེས་པས་བསྟན།
298

སྡོམ་གསུམ་སྤྱི་དོན་ས་གཞུང་སྦྲག་མ་ཟིན་ཐུན་སྐྱོར་ཆོག་མ་ངག་གི་པདྨོ་བཞད་པ།
གཉིས་པ་ཐོབ་པའི་སྡོམ་པ་དེ་ཇི་ལྟར་སྐྱེ་བའི་ཚུལ་ལ་གཉིས་ཏེ། སྐྱེ་ཚུལ་དངོས་དང༌།
སྐྱེས་པ་དེའི་ངོ་བོའི་ཁྱབ་འབྲེལ་ལོ། །དང་པོ་ལ་གཉིས་ཏེ་སྡོམ་པ་གཟུགས་ཅན་དུ་འདོད་
པའི་སྐྱེ་ཚུལ་དང་། སྡོམ་པ་ཤེས་པར་འདོད་པའི་སྐྱེ་ཚུལ་ལོ། །དང་པོ་ནི། སྐྱེ་ཚུལ་དགེ་སློང་ནས།
ལྟ་བུར་གསུངས་ཞེས་པས་བསྟན། གཉིས་པ་སྡོམ་པ་ཤེས་པར་འདོད་པ་ལྟར་ན་གཉིས་ཏེ།